Fylkesvei 830

Fylkesvei 830 (Fv830) går mellom Finneid og Sulitjelma i Fauske kommune i Nordland. Veiens lengde er 35,7 km.

Veien tar av fra E6 ved Finneid og går i sørøstlig retning til Sulitjelma. Veien ble lagt der jernbanesporene til Sulitjelmabanen (nedlagt i 1972) tidligere hadde gått. Arbeidet med å forberede jernbanetraséen til biltrafikk begynte 2. juli 1971. I løpet av tre uker fra 24. juli 1972 ble skinnegangen revet og veien gjort kjørbar. Videre arbeid med veien (blant annet utstrossing av tunnelene) ble utført fram til 1975.Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5

Veien er foreslått vernet i Nasjonal verneplan for veger, bruer og vegrelaterte kulturminner.

Før 1. januar 2010 var veien riksvei, etter at regionsreformen trådte i kraft har den status som fylkesvei.

 Kommuner og knutepunkter 

 Referanser 

 Kilder 
 Vegvesenets vegkart 

 Eksterne lenker 
 Nasjonal verneplan for veger, bruer og vegrelaterte kulturminner (se avsnitt om Sulitjelmavegen)
 Film om ombyggingen fra bane til vei

Kategori:Primære fylkesveier
Kategori:Fylkesveier i Nordland
Kategori:Veier i Fauske
Kategori:Sulitjelmabanen
Kategori:Etableringer i 1972